Ritratt meħud minn clip fuq l-istazzjon nazzjonali tal-Eġittu .td_uid_2_605eef6765751_rand.td-a-rec-img{text-align:left}.td_uid_2_605eef6765751_rand.td-a-rec-img img{margin:0 auto 0 0} Mill-anqas 32 persuna mietu u 165 persuna kienu midruba f'inċident bejn żewġ ferroviji fl-Eġittu. Iż-żewġ ferroviji ħarġu minn fuq il-linji u nqalbu hekk kif ħabtu viċin Tahta, fil-provinċja ta' Sohaq fl-Eġittu, madwar 365km mill-kapitali ta' Cairo. Persuni mhux magħrufa attivaw il-brakes tal-emerġenza fil-ferrovija ta' quddiem, biex b'hekk il-ferrovija ta' wara daħlet ġo ta' quddiem, qalet l-awtorità tal-ferroviji tal-pajjiż. Il-President Abdul Fattah al-Sisi wiegħed kastig iebes għal dawk responsabbli. Fuq tweet qal kif il-persuni li kkawżaw l-aċċident permezz ta' negliġenza jew korruzzjoni jridu jirċievu piena deterrenti mingħajr eċċezzjoni jew dewmien. Waħda mill-ferroviji kienet għaddejja bejn Luxor u l-port ta' Alexandria, filwaqt li l-oħra kienet għaddejja bejn il-kapital Cairo u Aswan fin-nofsinhar tal-Eġittu. Issejħu aktar minn 70 ambulanza fuq il-post u ħafna persuni ttieħdu l-isptar. Persuna fuq il-post qalet lill-Reuters li ma setgħux ineħħu persuni minn taħt il-ferrovija u li kien hemm bżonn crane biex ikomplu l-isforzi ta' salvataġġ. Il-Prim Ministru Mostafa Madbouly żar is-sit u wiegħed kumpens finanzjarju lill-familji tal-vittmi. Madbouly qal li l-gvern se jkompli jaġġorna l-proġetti tal-ferroviji biex jipprevjeni inċidenti fatali simili, skont is-sit tal-Eġittu Ahramonline. L-Eġittu jara inċidenti frekwenti fuq is-sistema tal-ferroviji tiegħu parzjalment minħabba manutenzjoni ħażina u nuqqas ta' investiment. Fl-2017 20 mejta u 80 midruba wara li żewġ ferroviji daħlu f'xulxin fl-Eġittu .td_uid_3_605eef67659ea_rand.td-a-rec-img{text-align:left}.td_uid_3_605eef67659ea_rand.td-a-rec-img img{margin:0 auto 0 0}